Թուրքիան օգտագործեց Ֆրանսիայի գործադիր մարմնի վրայ ճնշում գործադրելու բոլոր ձեւերը՝ Սահմանադրական խորհրդում օրինագիծը բողոքարկելու համար անհրաժեշտ 60 կամ աւելի ստորագրութիւնները հաւաքագրելու նպատակով: Զաւեշտական է, որ մինչ Թուրքիայի կառավարութիւնը բոյկոտում էր ֆրանսիական ընկերութիւնները, թուրքական մի խումբ վարձում էր ֆրանսիական ազդեցիկ լաբբիստական ընկերութիւն, որն աջակցում էր իրենց ստորագրութիւնները որսալու հարցում: Ադրբեջանը միացաւ այս չարաբաստիկ լաբբիստական ջանքերին՝ հրաւիրելով Ֆրանսիայի վեց սենատորներին Բաքու՝ բողոքարկումը ստորագրելու համար իրենց պարգեւատրումները ստանալու համար: Այս կամ այն ձեւով՝ Թուրքիայի իշխանութիւններին եւ նրանց ֆրանսիացի գործադիրներին յաջողւեց սիրաշահել Ֆրանսիայի օրէնսդիր մարմնի 900 անդամներից 142-ին, ում շնորհիւ՝ 2012 թւականի յունւարի 31-ին Սահմանադրական խորհուրդ բողոքարկում ներկայացրեցին: